باش ناظیر بینالی ییلدیریم و خانیمی سمیها ییلدیریم Qimhae اولوسلار آراسی هاوا لیمانیندا بوسان رهبرلیگی‌نین خاریجی علاقه لر عذره سفیری Honq Sunq Hwa ، تورکیه-نین سئول‌داکی بویوک ائلچیسی آرسلان هاکان اوک چال و خانیمی پینار اوک چال، تورکیه-نین بوسان‌داکی فخری کونسولو Park Sa Ick  و دیگر رسمیلر طرفیندن قارشیلانیب.
باش ناظیری سفری چرچیوسینده علم، صنایع و تکنولوژی ناظیری فاروک اؤزلو، ایقتیصادیات ناظیری نیهات زیبکجی، انرژی و طبیعی ثروتلر ناظیری برات آلبایراک، عدالت و اینکیشاف پارتیسی‌نین قروپ صدری‌نین معاوینی بولنت توران، عدالت و اینکیشاف پارتیسی‌نین صدری‌نین معاوینی حمزه داغ، خاریجی ایشلر ناظیرلیگی‌نین موشاویری اومیت یالچین، ساوونما صنایعسی‌نین موشاویری اسماعیل دمیر، تکنولوژی و خبرلشمه ایدارسی‌نین رهبری عمر فاتح سایان موشاییت ائدیرلر.
باش ناظیر ایلک اولا‌راق بوسان‌داکی تورک شهیدلیگینی زیارت ائدجک. بینالی ییلدیریم داها سونرا سئول-دا گونئی کره-نین باش ناظیری Lee Nak-Yeon  ایله گؤروشه‌جک.
باش ناظیر همچنین گونئی کره-نین پرزیدنتی Moon Jae-In  و میللی مجلیس صدری Chung Sye Kyun  ایله بیر آرایا گلجک.
گؤروش‌لرده ایکی طرف‌لی موناسیبتلر، ترورلا موباریزه، گونجل و اولوسلار آراسی مسئله‌لرین موذاکیره اولونماسی نظرده توتولور.
